**ՀԻՄՆԱՎՈՐՈՒՄ
ԴԻԼԻՋԱՆ ՀԱՄԱՅՆՔԻ 2021 ԹՎԱԿԱՆԻ ԲՅՈՒՋԵԻ ԿԱՏԱՐՄԱՆ ՏԱՐԵԿԱՆ ՀԱՇՎԵՏՎՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

  Դիլիջան համայնքի 2021 թվականի բյուջեի կատարման վերաբերյալ տարեկան հաշվետվությունը Որոշման նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 5-րդ կետի, 83-րդ հոդվածի 2-րդ մասի,  «Հայաստանի Հանրապետության բյուջետային համակարգի մասին»  օրենքի 35-րդ հոդվածի 5-րդ մասի  և հաշվի առնելով ավագանու անդամների եզրակացությունը.
 2021 թվականին համայնքի վարչական բյուջեի եկամուտները ծրագրով նախատեսված 1030206.8 հազար դրամի դիմաց փաստացի կազմել է 1037942.3 հազար դրամ, արձանագրելով տարեկան ծրագրային ցուցանիշի 0.8 % գերակատարում, որը կազմում է 7735.5 հազար դրամ: Հաշվետու տարում վարչական բյուջեի հավաքագրած եկամուտների 33.7 %-ը ապահովվել է սեփական եկամուտների հաշվին, իսկ 66.3 %-ը` պետական բյուջեից ֆինանսական համահարթեցման սկզբունքով տրամադրվող դոտացիաների և նպատակային հատկացումների (սուբվենցիաներ) հաշվին։
 Գույքային հարկեր անշարժ գույքից եկամտի հաշվին համայնքի բյուջեն համալրվել է 64320.3 հազար դրամով` կատարվելով 138 %-ով, գերակատարվելով 24872.0 հազար դրամով: Ծրագրում ներառված շենքերի և շինությունների համար՝ ֆիզիկական անձանցից եկամտի հաշվին համայնքի բյուջեն հաշվետու տարում համալրվել է 10920.7 հազար դրամով, ապահովելով վարչական բյուջեի եկամուտների 1 % -ը։Համայնքի տարածքում գտնվող հողերի հարկի գծով եկամուտների հավաքագրման ցուցանիշը համալրվել է 41217.6 հազար դրամով` կատարվելով 42.9%-ով, թերակատարվելով 17672.9 հազար դրամով, ապահովելով վարչական բյուջեի եկամուտների 2.3 % -ը։ Անշարժ գույքի գծով հաշվետու տարում բյուջե մուտքագրվել է 54726.9 հազար դրամ, որը կազմում է վարչական բյուջեի եկամուտների 5.3%-ը։

 Գույքահարկ փոխադրամիջոցների համար եկամտի հաշվին համայնքի բյուջեն հաշվետու տարում համալրվել է 95038.6 հազար դրամով` կատարվելով 133.9 %-ով, ապահովելով բյուջեի եկամուտների 9.2 % -ը` որի արդյունքում բյուջեն համալրվել է լրացուցիչ 24049.0 հազար դրամով։

 Տեղական տուրքերի հաշվին համայնքի բյուջեն հաշվետու տարում համալրվել է 15054.6 հազար դրամով` կատարվելով 111.6 %-ով, գերակատարվելով 1560.2 հազար դրամով, ապահովելով բյուջեի ընդհանուր եկամուտների 1.4%:

 Պետական տուրքերի հաշվին համայնքի բյուջեն հաշվետու տարում համալրվել է 5168.8 հազար դրամով` կատարվելով 101.4 %-ով, ապահովելով բյուջեի ընդհանուր եկամուտների 0.5 %-ը։ Արդյունքում բյուջե հավելյալ մուտքագրվել է 68.8 հազար դրամ։
 Ընթացիկ տարում պաշտոնական դրամաշնորհների հաշվին բյուջեն համալրվել է 690188.9 հազար դրամով, որը կազմում է վարչական բյուջեի մուտքերի 66.3 %-ը, որի 98 %-ը համալրվել է պետական բյուջեից ֆինանսական համահարթեցման սկզբունքով տրամադրվող դոտացիաների հաշվին, իսկ 2 %-ը՝ պետական բյուջեից տրամադրվող նպատակային հատկացումների (սուբվենցիաներ) հաշվին։

 Այլ եկամուտները պլանավորված 186113.6 հազար դրամի դիմաց կատարվել է 148595.4 հազար ապահովելով բյուջեի ընդհանուր եկամուտների 14.3%։ Այլ եկամուտները կազմում են վարչական բյուջեի եկամուտների 18 %-ը։ Այլ եկամուտների մեջ ներառված գույքի վարձակալությունից եկամուտները, որը կազմում է 51752.3 հազար դրամ, ապահովելով եկամուտների 5 %-ը, թերակատարվելով՝ 5084.3 հազար դրամով, պետության կողմից տեղական ինքնակառավարման մարմիններին պատվիրակված լիազորությունների իրականացման ծախսերի ֆինանսավորման համար պետական բյուջեից ստացվող միջոցները՝ 3229.3 հազար դրամը ամբողջությամբ հատկացվել է, որը կազմել է բյուջեի 0.3 %-ը, վարչական գանձումներից մուտքերը՝ 126886.0 հազար դրամը, կազմել են հավաքագրած եկամուտների 12.3 %-ը` թերակատարվելով 32350.4 հազար դրամով։ Տույժերից, տուգանքներից մուտքերը՝ 4000.0 հազար դրամը, կազմել են եկամուտների 0.4 %-ը` գերակատարվելով 162.0 հազար դրամով։

 2021 թվականին համայնքի բյուջեի միջոցների հաշվին ծախսերի ֆինանսավորմանն է ուղղվել 1328449.7 հազար դրամ` ապահովելով տարեկան ծրագրի 80%-ի կատարում:

 Հաշվետու տարում ընթացիկ ծախսերի ֆինանսավորմանը հատկացվել է 936894.3 հազար դրամ, կատարվելով 90.9 %-ով: Ընթացիկ ծախսերից աշխատանքի վարձատրության հոդվածին է հատկացվել ընթացիկ ծախսերի 20.7 %-ը, որը կազմում է 194426.7 հազար դրամ, ծառայությունների և ապրանքների ձեռքբերմանը (Էներգետիկ ծառայություն, կոմունալ ծառայություն, կապի ծառայություն, ապահովագրական ծախսեր, պայմանագրային և մասնագիտական ծառայությունների ձեռքբերում, մեքենաների և սարքավորումների ընթացիկ նորոգում և պահպանում, նյութերի ձեռքբերում) հատկացվել է 81128.9 հազար դրամ, որը կազմում է ընթացիկ ծախսերի 8.6 %-ը, hամայնքային ոչ առևտրային կազմակերպություններին սուբսիդաների տեսքով հատկացվել է համայնքի վարչական բյուջեի եկամուտների 68.9 %-ը կամ 645798.7 հազար դրամ։ Համայնքի սոցիալապես անապահով բնակիչներին և նորածին երեխաների ընտանիքի մայրերին ֆինանսական աջակցություն է ցուցաբերվել 14439,0 հազար դրամ, որը կազմում է վարչական բյուջեի եկամուտների 1,5 %-ը, այլ ծախսերի կատարմանն է հատկացվել ծախսերի 0.1 % -ը կամ 1101.4 հազար դրամ։ Հաշվետու տարում համայնքային բյուջեի ծախսերի 23.6 %-ը կամ 391555.4 հազար դրամը ուղղվել է ոչ ֆինանսական ակտիվների գծով ծախսերի ֆինանսավորմանը: Միջոցների հիմնական մասը` 384357.7 հազար դրամը կամ կապիտալ ծախսերի 98.2 %-ը տրամադրվել է կապիտալ նորոգման աշխատանքներին, 0.9 %-ը հատկացվել է այդ աշխատանքների նախագծահետազոտական, գեոդեզիական և քարտեզագրական փաստաթղթերի կազմմանը։ Կապիտալ ծախսերի 0,9 %-ը կամ 3534.6 հազար դրամը ծախսվել է տրանսպորտային և վարչական սարքավորումներ ձեռք բերելու համար։

 Ընդհանուր ծախսերի կատարման իրական պատկերը ստանալու համար վերլուծենք ծախսերը ըստ գործառնական դասակարգման։

 2021 թվականի ընթացքում համայնքային բյուջեում ընդհանուր բնույթի հանրային ծառայություններ ոլորտի ծախսերը կազմել են 223814.8 հազար դրամ, որը կազմում է ամբողջ ծախսերի 16.8%-ը։ Ոլորտի ծախսերի 214378.1 հազար դրամ կամ 22.9%-ը ուղղվել է տեղական ինքնակառավարման մարմինների պահպանման ծախսերին, 0.6 %-ը՝ ընդհանուր բնույթի հանրային այլ ծառայությունների ձեռքբերմանը, իսկ 0,3 %-ը ուղղվել է վարչական սարքավորումների ձեռքբերմանը:

 Հաշվետու տարում ընդհանուր ծախսերի 30.5 %-ը ուղղվել է համայնքում տնտեսական հարաբերությունների կարգավորմանը: Ասֆալտապատման և փողոցների գծանշման համար հատկացվել 350909.8 հազար դրամ: 54999.3 հազար դրամն ուղղվել է ներհամայնքային տրանսպորտի սպասարկմանը։
 Այս ոլորտում ներառված ոչ ֆինանսական ակտիվների իրացումից մուտքերը նախատեսված 250000.0 հազար դրամի դիմաց կատարվել է 424073.8 հազար դրամով՝ կատարվելով 169.6 %-ով։

2021 թվականին շրջակա միջավայրի պաշտպանության համար հատկացվել է 103031.8 հազար դրամ կամ ընդհանուր ծախսերի 7.8 %-ը,որն ամբողջությամբ հատկացվել է աղբահանության և սանիտարական մաքրման աշխտանքներին։

 Բնակարանային շինարարության և կոմունալ ծառայության ոլորտին համայնքի 2021 թվականի բյուջեից հատկացվել է 76229.4 հազար դրամ, որի 38578.4 հազար դրամը ուղղվել է փողոցների լուսավորության համակարգի պահպանմանն ու շահագործմանը:

21779.6 հազար դրամ ուղղվել է բազմաբնակարան բնակելի շենքերիի վերանորոգում և էներգաարդյունավետ արդիականացում ծրագրին: Այս բնագավառի համար ծախսվել է ամբողջ ծախսերի 28.6 %-ը:

 2021 թվականին Հանգիստ, մշակույթ և կրոնոլորտին է հատկացվել 88273.8 հազար դրամ ։

 «Գրադարանների կենտրոնացված համակարգ» համայնքային ոչ առևտրային կազմակերպության պահպանմանն է ուղղվել այս ոլորտի ծախսերի 33 %-ը՝ 29129.7 հազար դրամ։ «Երկրագիտական թանգարան» համայնքային ոչ առևտրային կազմակերպության պահպանմանն է ուղղվել 40592.0 հազար դրամ, այս ոլորտի ծախսերի 46 %-ը՝ «Մշակույթի պալատ» համայնքային ոչ առևտրային կազմակերպության պահպանմանը՝ 18487.0 հազար դրամ՝ այս ոլորտի ծախսերի 21 %-ը՝ ։
 Կրթության ոլորտին է տրամադրվել բյուջեի միջոցների 29.9 %-ը՝ 397704.1 հազար դրամ: Համայնքում գործող 8 նախադպրոցական հիմնարկների պահպանմանը և կապիտալ վերանորոգման աշխատանքներին է հատկացվել ոլորտի համար նախատեսված գումարի 70.9 %-ը, որից 2002.5 հազար դրամը հատկացվել է կապիտալ ծախսերի կատարմանը։ Համայնքում գործող 3 արտադպրոցական հիմնարկների պահպանմանն է հատկացվել այդ ոլորտի համար ծախսված գումարի 28.7 %-ը՝ 114046.1 հազար դրամ:
Կրթության ոլորտին հատկացված ծախսերի 0.4 %-ը ուղղվել է Դիլիջան համայնքի  թվով 12 դպրոցներ հաճախող երեխաների 2020թ.-2021թ. ուսումնական տարվա համար դասագրքերի վճարի փոխհատուցմանը:

2021 թվականին տրամադրվել է նպաստներ և օգնություններ, որը հաշվետու տարում կազմում է 12705.0 հազար դրամ կամ ամբողջ ծախսերի 0.9 %-ը:

 Հաշվետու ժամանակահատվածում Դիլիջան համայնքի 2021 թվականի բյուջեն կատարվել է 101047.9 հազար դրամ հավելուրդով։

ԴԻԼԻՋԱՆ ՀԱՄԱՅՆՔԻ ՂԵԿԱՎԱՐ՝ Դ․ՍԱՐԳՍՅԱՆ